[{"text_idx": "#000002", "text": "Kahe va\u0308ikelapsega kodus olles ja\u0308a\u0308b mul kahekesiaega beebitu\u0308trega vajaka. Seega otsustasime koos Beebispaasse minna!"}, {"text_idx": "#000003", "text": "Ka\u0308ime kogu perega arsti juures perearstikeskuses Sinu Arst. Nu\u0308u\u0308d, kui meiega liitus Jete-Liisa (2 k), hakkasime temagagi seal iga kuu mo\u0303o\u0303tmas-kaalumas ja tervisekontrollis ka\u0308ima. Kuna Jete lihased kaldusid vastsu\u0308ndinuna u\u0308letoonusele, ku\u0308sis arst, kas tahaksime katsetada nende uut Beebispaad, kus titad saavad su\u0308nnist saati veeteraapiat. Vesi teadupa\u0308rast mo\u0303jub rahustavalt ja aitab lihastel o\u0303igesti areneda."}, {"text_idx": "#000004", "text": "Kohale jo\u0303udes u\u0308llatusin meeldivalt. Fu\u0308sioterapeut Aire ootas meid juba vastuvo\u0303tus, vo\u0303ttis beebi koos turvaha\u0308lliga enda ka\u0308tte ja juhatas spaasse. Tegu on va\u0308ikese ruumiga, kus on u\u0308ks suurem ja kolm pisikest su\u0308gavat beebivanni. U\u0308hte neist oligi Jete-Liisale soe vesi valmis lastud. Aire vo\u0303ttis Jetekese ise riidest lahti, tegi temaga natuke vo\u0303imlemisharjutusi, jutustas, silitas ja masseeris last. Mina vaatasin ko\u0303rval ja heldisin: to\u0303eliselt tore teenindus, nagu beebi olekski spaasse sattunud. Vo\u0303i no tegelikult ju sattuski!\nPa\u0308rast va\u0308ikest tutvust ja beebi usalduse vo\u0303itmist pani terapeut talle ujumisro\u0303nga u\u0308mber kaela ning ja\u0308tkas teraapiat su\u0308gavas vannis. Jetele meeldis va\u0308ga \u2013 Aire suhtles temaga so\u0303bralikult, ujutas ja pani ta isegi u\u0308leni vee alla sukelduma. Viimane Jetele pa\u0308ris mokkamo\u0308o\u0308da polnud, kuid ta andestas ruttu."}, {"text_idx": "#000005", "text": "Koha looja perearst Anneli Talvik u\u0308tleb, et ko\u0303igile soovijaile avatud Beebispaad tehes la\u0308htuti po\u0303himo\u0303ttest, et laste tervisega tuleb tegeleda enne, kui to\u0303sised mured tekivad. Tervise vo\u0303ti oled sa ise, mitte arst. Spaas tegelevad beebidega siiski spetsialistid \u2013 fu\u0308sioterapeudid, refleksoloog, masso\u0308o\u0308rid \u2013, et vanemad vo\u0303iksid end kindlalt tunda."}, {"text_idx": "#000006", "text": "Mulle va\u0308ga meeldib, et la\u0308henemine on siin ha\u0308sti personaalne: igale beebile lastakse uus vesi ning selles ei kasutata grammigi kloori ega muid keemilisi aineid. Kui laps on kolme-neljakuune, kolib ta va\u0308iksest vannist suuremasse, kuhu mahub korraga mitu beebit. Algul na\u0308itab terapeut, kuidas last ujutada, hiljem saavad vanemad seda ise teha. Veeteraapia juurde vo\u0303ib tellida puudutus- ja tegevuso\u0303ppe, kus o\u0303pid beebit silitama, masseerima ja temaga vo\u0303imlema. Titaga saab ujuda ka isa ning veeteraapiat vo\u0303ib teha isegi perega: beebi on vannis ema ja isaga. Meie Jete-Liisaga igatahes ja\u0308tkame igana\u0308dalast spaatamist!"}]